Loading...
BIRMINGHAM. Bulharský futbalový stredopoliar Stilian Petrov sa po štyroch rokoch znova predstavil v zápase v drese Aston Villy.
Tridsaťsedemročný rodák z Montany nastúpil v rámci predsezónneho sústredenia v Rakúsku proti tímu GAK Graz a tešil sa z vysokého víťazstva svojho mužstva 8:0.
Dieťa Černobyľu
Petrov musel v roku 2012 pre leukémiu prerušiť svoju kariéru.Prečítajte si tiež: Prečítajte si tiež:
Po úplnom vyliečení pred niekoľkými mesiacmi avizoval, že sa plánuje opäť vrátiť na najvyššiu profesionálnu úroveň. Najprv sa pripravoval iba s dorastencami Aston Villy, neskôr sa pripojil k A-mužstvu anglického klubu.
Petrov bojoval s rakovinou, ktorú vyvolal rádioaktívny prach pochádzajúci z výbuchu jadrovej elektrárne v Černobyle v roku 1986. Radiácia zasiahla aj Bulharsko vrátane Petrovovho rodiska, v ktorom vyrastal a začínal s futbalom.
Vďaka tomu získal prezývku "dieťa Černobyľu".
Klub si ho ponechal
Birminghamský klub sa hráčovi rozhodol v ťažkých časoch podať pomocnú roku. Ponechal si Petrova v klube a snažil sa preňho nájsť novú rolu.
Nezabudli naňho ani fanúšikovia. V každom zápase v 19. minúte - symbolicky podľa čísla, ktoré zdobilo hráčov dres - mu hlasno tlieskali na znak podpory.